Årsplan KRLE 10.trinn 2024-2025

|  |  |  |  |  |  |
| --- | --- | --- | --- | --- | --- |
| Uke | Tverrfaglig periode | Emne | Kompetansemål | Delmål | Forslag til vurdering |
| 33+34 | Meg selv og andre | Etikk | identifisere og drøfte aktuelle etiske problemstillinger knyttet til menneskerettigheter, bærekraft og fattigdom utforske etiske ideer fra sentrale skikkelser i filosofihistorien og anvende ideene til å drøfte aktuelle etiske spørsmål | * Etiske modeller * Etiske dilemmaer * Moral * Filosofi * Samvittighet * Ansvar * Utfordringer | * Fagsamtale * Podkast * Multimodal presentasjon * Refleksjonstekst * Skriftlig vurdering |
| 34+43 | Meg selv og andre | Religionskritikk | identifisere og drøfte aktuelle etiske problemstillinger knyttet til menneskerettigheter, bærekraft og fattigdom utforske etiske ideer fra sentrale skikkelser i filosofihistorien og anvende ideene til å drøfteaktuelle etiske spørsmål | * Innenfra- og utenfraperspektiv * Trosforsvar * Religion og vitenskap | * Fagsamtale * Podkast * Multimodal presentasjon * Refleksjonstekst * Skriftlig vurdering |
| 44-48 | Estetikk, uttrykk og skaperglede | Urfolksreligioner | gjøre rede for og reflektere over samenes og andre urfolks religions- og livssynstradisjoner identifisere og drøfte aktuelle etiske problemstillinger knyttet til menneskerettigheter, bærekraft og fattigdom bruke og drøfte fagbegreper om religioner og livssyn | * Samisk religion og tradisjon * Naturreligioner * Sjamanisme * Overtro | * Fagsamtale * Podkast * Multimodal presentasjon * Refleksjonstekst * Skriftlig vurdering |
| 49-2 | Estetikk, uttrykk og skaperglede | Religiøst mangfold | utforske og drøfte hvordan kristendom og andre religioner inngår i historiske endringsprosesser globalt og nasjonalt reflektere over eksistensielle spørsmål knyttet til det å vokse opp og leve i et mangfoldig og globalt samfunn gjøre rede for og reflektere over ulike syn på kjønn og seksualitet i kristendom og andre religioner og livssyn | * Minoritetsreligioner * Alternativbevegelsen * Nyreligiøsitet * Naturmedisin | * Fagsamtale * Podkast * Multimodal presentasjon * Refleksjonstekst * Skriftlig vurdering |
| 3-11 | Arven vår | Kristendommens utvikling: ortodoks, katolsk, protestantisk | utforske og drøfte hvordan kristendom og andre religioner inngår i historiske endringsprosesser globalt og nasjonalt utforske og presentere sentrale trekk ved kristendom og andre religions- og livssynstradisjoner og deres utbredelse i dag | * Katolsk kristendom * Protestantisk kristendom * Ortodoks kristendom * Mindre retninger innenfor kristendom | * Fagsamtale * Podkast * Multimodal presentasjon * Refleksjonstekst * Skriftlig vurdering |
| 12-20 | Framtiden vår | Ungdom og seksualitet | utforske og drøfte hvordan kristendom og andre religioner inngår i historiske endringsprosesser globalt og nasjonalt reflektere over eksistensielle spørsmål knyttet til det å vokse opp og leve i et mangfoldig og globalt samfunn gjøre rede for og reflektere over ulike syn på kjønn og seksualitet i kristendom og andre religioner og livssyn | * Identitet * Grensesetting * Kjønnsroller og normer * Legninger * Samlivsformer | * Fagsamtale * Podkast * Multimodal presentasjon * Refleksjonstekst * Skriftlig vurdering |
| 21-25 | Framtiden vår | Sammenlikning av religioner - eksamenstrening | utforske og drøfte hvordan kristendom og andre religioner inngår i historiske endringsprosesser globalt og nasjonalt reflektere over eksistensielle spørsmål knyttet til det å vokse opp og leve i et mangfoldig og globalt samfunn gjøre rede for og reflektere over ulike syn på kjønn og seksualitet i kristendom og andre religioner og livssyn |  |  |

**Kjerneelementene:**

**Kjennskap til religioner og livssyn**

Faget skal gi kunnskap om og forståelse for kristendom og andre religioner og livssyn lokalt, nasjonalt og globalt og på individ-, gruppe- og tradisjonsnivå. Elevene skal også få innsikt i hvordan kristendom og andre religioner og livssyn inngår i historiske prosesser og henger sammen med samfunnsendringer og kulturarv. Elevene skal bli kjent med mangfoldet av religioner og livssyn, og med de ulike tradisjonenes indre mangfold. Faget skal gi grunnlag for refleksjon over majoritets-, minoritets- og urfolksperspektiver i Norge.

**Utforsking av religioner og livssyn med ulike metoder**

Elevene skal undersøke og utforske kristendom og andre religioner og livssyn som sammensatte fenomener gjennom bruk av varierte metoder. Deres forståelse av religioner og livssyn utdypes og utfordres gjennom analyse av og kritisk refleksjon over kilder, normer og definisjonsmakt. Kjennskap til ulike syn på og definisjoner av religioner og livssyn inngår i kjerneelementet og er vesentlig for å forstå og håndtere mangfold.

**Utforsking av eksistensielle spørsmål og svar**

Faget handler om ulike måter mennesker har nærmet seg spørsmål om mening, identitet og virkelighetsbilde gjennom religioner, livssyn, etikk og filosofi. Faget skal gi rom for refleksjon, filosofisk samtale og undring ved å utforske eksistensielle spørsmål. Elevene skal også kunne forholde seg til spørsmål det er dyp uenighet om.

**Kunne ta andres perspektiv**

Faget skal gi elevene mulighet til å utvikle egne synspunkter og holdninger i møte med andre gjennom innenfra- og utenfra-perspektiver og gjennom dialog og refleksjon over likheter og forskjeller. På den måten skal faget bidra til at elevene utvikler interesse og respekt for hverandre uavhengig av kulturell, sosial, religiøs eller livssynsmessig bakgrunn. Faget skal bidra til at elevene utvikler mangfoldskompetanse. Samiske perspektiver inngår. Temaer knyttet til kjønn og funksjonsevne inngår også.

**Etisk refleksjon**

Elevene skal kunne identifisere etiske dilemmaer og drøfte moralske spørsmål ved hjelp av egen erfaringsbakgrunn, evne til innlevelse og ulike etiske modeller og begreper. Etisk refleksjon gir mulighet til å håndtere store og små spørsmål, konflikter og utfordringer med betydning for skolesamfunnet, hverdagslivet og det globale samfunnet. Filosofiske tenkemåter gir elevene redskaper til å analysere argumentasjon og påstander.